钦定古今图书集成/明伦汇编/闺媛典/第311卷 > 皇清四十四 > 傅光基妻吴氏
## 钦定古今图书集成/明伦汇编/闺媛典/第311卷 > 皇清四十四 > 傅光基妻吴氏

按《太平府志》：“吴氏，当涂人，黄池傅光基妻。母家宣城，年十七嫁基。越一年，夫亡，无子，葬黄池。吴矢死不嫁，归母家，依兄弟织纴自活。𫗴粥之馀，积至二三年。办肩舆道里费。一来展夫墓，哭泣尽哀，闻者无不陨涕。年六十馀终，遗命侄辈与夫同穴焉。”